Subject: Ohtlikuma lõhketöö kavandamise teatis (Suurkõrtsi II lubjakivikarjäär)_ Voglers Eesti OÜ
From: Lauri Kütt <[email-masked]>
To: info transpordiamet <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>
Cc: "[email-masked]" <[email-masked]>
Date: Fri, 10 May 2024 11:59:54 +0300

TEATIS

Ettevõte Voglers Eesti OÜ esitas Tarbijakaitse ja Tehnilise Järelevalve Ametile (TTJA) taotluse lõhketöö loa saamiseks paekivi kobestamiseks puur-lõhketöödega Lääne-Viru maakonnas Viru-Nigula vallas asuvas Suurkõrtsi II lubjakivikarjääris. Kuna lõhketööde ohuala piiridesse jäävad kolmandate isikute omandis olevad ehitised, on Lõhkematerjaliseaduse (LMS) kohaselt tegemist ohtlikuma lõhketööga. Ohtlikumat lõhketööd võib teha loa alusel. Ohtlikuma lõhketöö loa väljastab TTJA.

LMS § 32 lõike 3 alusel teavitab Tarbijakaitse ja Tehnilise Järelevalve Amet kavandatavast lõhketööst, selle ohualast, planeeritavast ajast ja eesmärgist kohaliku omavalitsuse üksust.

LMS § 32 lõike 4 alusel kaasab TTJA loa menetlusse kavandatava lõhketöö ohualasse jääva ehitise omaniku või tema esindaja ja võimaldab tal avaldada arvamust kavandatava lõhketöö kohta viie tööpäeva jooksul teate saamise päevast arvates.

Lõhatav ala on kujutatud manuses oleval joonisel punase piirjoonega (sisemine piirjoon). Lõhketööde projekti kohaselt on lõhketööde ohuala raadius kivikildude paiskumise võimaluse tõttu ilma leevendusmeetmeid rakendamata 200 m inimestele ning 100 m masinatele ja seadmetele (välimised piirjooned). Elektriliinide ja ohustatud objektide lähistel (50m) lõhkamisel kaetakse lõhatav ala kivikildude paiskumise piiramiseks kaitsemattidega. Juhul, kui ohualasse jääb avalik tee, peab liiklus sellel teel olema lõhkamise hetkel peatatud (eelduslikult kuni viieks minutiks).

Lõhketööde ohualasse ja selle vahetusse lähedusse (200m raadiusesse) jäävad järgnevad ehitised:

* Kõrtsi (15401:002:0189) kinnistul asuv hoone – Eraisiku omandis;

* Tallinn-Narva tee – Transpordiamet;

* Sideehitis maismaal – Eesti Lairiba Arenduse SA;

* Elektriõhuliinid ja jaotus-seadmed - Elektrilevi OÜ;

* Elektrimaakaaebelliin (AXPK.4x70) – Elektrilevi OÜ;

* Elektriõhuliin (Püssi-Aseri L126) – Elering AS;

* Elektrimaakaaebelliin (Estlink 2) – Elering AS.

Täpsemalt on võimalik alaga tutvuda Maa-ameti geoportaali vahendusel:

https://xgis.maaamet.ee/xgis2/page/link/TZr268Eg

LMS § 32 lõige 5 sätestab, et TTJA hindab ohtlikuma lõhketöö võimalikke tagajärgi, arvestades kahjulike tagajärgede vältimiseks ettenähtud abinõusid, ning annab sellest lähtuvalt loa või keeldub loa andmisest 14 tööpäeva jooksul nõuetekohase taotluse laekumise päevast arvates.

Arvamuse või küsimuste esitamiseks palun pöörduda hiljemalt 17.05.2024 Tarbijakaitse ja Tehnilise Järelevalve Ameti poole e-posti teel kirjutades aadressile [email-masked]. Kokkuleppeliselt saab võimalikke küsimusi ja kõrvaltingimuste seadmist arutada ka veebikoosolekul.

Lugupidamisega

Lauri Kütt

Tehnikaosakonna peaspetsialist

+372 667 2185| [email-masked]

www.ttja.ee | Endla 10a, 10122 Tallinn

Tarbijakaitse ja Tehnilise Järelevalve Amet